Diari Oficial de la Generalitat Valenciana


Sumari del DOGV 7102, del 03-09-2013 (2013/8573)

Decret de 23 de juliol de 2013, de l'alcaldessa presidenta, pel qual es modifica el fitxer amb dades de caràcter personal denominat Videovigilància, que va ser creat mitjançant Decret de 25 de juliol de 2008.
----------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2013/07/23/(1)/dof/vci/html**

### Dades del document

Número de DOGV
:   7102

Data del DOGV
:   03-09-2013

Secció del DOGV
:   I. DISPOSICIONS GENERALS

Número del document
:   2013/8573


Data del document
:   23-07-2013

Organisme emissor
:   Ajuntament d'Elda

Tipus de document
:   Decret

Descriptors 

:   * Elda
    * administració local
    * dades personals
    * base de dades
    * legislació

Decret de 23 de juliol de 2013, de l'alcaldessa presidenta, pel qual es modifica el fitxer amb dades de caràcter personal denominat Videovigilància, que va ser creat mitjançant Decret de 25 de juliol de 2008. [2013/8573]  
Decret dictat per l'alcaldessa presidenta de l'Ajuntament d'Elda, en data 23 de juliol de 2013, que es publica en els butlletins oficials corresponents, de conformitat amb el que disposa en l'article 20 de la Llei Orgànica 15/1999, de 13 de desembre, que regula la protecció de dades de caràcter personal, que diu literalment és el següent:  
«Decret de l'Alcaldia  
Segons el que establix la Llei 15/1999, de 13 de desembre, de Protecció de Dades de Caràcter Personal, així com el Real Decreto 1720/2007, normes reguladores de la protecció de dades de caràcter personal aplicables a esta Administració, així com en matèria de vídeovigilància la Instrucció 1/2006, de 8 de novembre, de l'Agència Espanyola de Protecció de Dades; mitjançant Decret de 25 de juliol de 2008 va ser creat fitxer automatitzat denominat Videovigilància, publicat en el Butlletí Oficial de la Província d'Alacant el 2 de setembre de 2008, i el 5 de setembre de 2008 en el Diari Oficial de la Comunitat Valenciana, inscrit en el Registre General de Protecció de Dades, mitjançant Resolució del director de l'Agència Espanyola de Protecció de Dades d'11 de novembre de 2008.  
L'article 20 de la LOPD establix que la modificació o supressió dels fitxers de les administracions públiques només podrà fer-se per mitjà de disposició general publicada en el Boletín Oficial del Estado o diari oficial corresponent. En el mateix sentit es pronuncia l'article 52 del Reglament de desplegament de l'esmentada Llei 15/1999, aprovat per Reial Decret 1720/2007, que establix que, en tot cas, la disposició o acord haurà de dictar-se i publicar-se amb caràcter previ a la creació, modificació o supressió del fitxer.  
Vistos els informes de la Regidoria de Seguretat Ciutadana, i de l'Assessoria Jurídica, es constata la necessitat d'ajustar el fitxer existent a la realitat actual, la qual cosa es du a terme per mitjà de la present resolució, per la qual es procedix a la modificació del fitxer existent denominat Videovigilància.  
I a fi de complir al que establix la citada normativa, així com assegurar als administrats l'exercici legítim dels seus drets, en virtut de les atribucions que em són conferides per la legislació vigent, resolc:  
  
  
Primer. Modificació de fitxer  
De conformitat amb l'article 20 de la Llei Orgànica 15/1999, de 13 de desembre, de Protecció de Dades de Caràcter Personal, i articles 52 i 53 del Reial Decret 1720/2007, de 21 de desembre, pel qual s'aprova el Reglament de desplegament d'esta, es modifica, en el sentit que s'indica en l'annex d'esta resolució, el fitxer amb dades caràcter personal, que va ser creat en virtut de Decret de 25 de juliol de 2008, denominat Videovigilància, amb codi d'inscripció en el Registre General de Protecció de Dades 5529338489.  
  
Segon. Inscripció del fitxer  
La modificació del dit fitxer serà notificat a l'Agència Espanyola de Protecció de Dades en el termini de 30 dies des de la seua publicació en el Butlletí Oficial de la Província d'Alacant, en compliment del que disposa l'article 55 del Reial Decret 1720/2007, pel qual s'aprova el Reglament de desplegament de la Llei 15/1999.  
  
Tercer. Entrada en vigor  
La present disposició entrarà en vigor l'endemà de la seua publicació en el Butlletí Oficial de la Província d'Alacant.»  
  
  
ANNEX  
Modificació de fitxer  
  
Primer. Es modifiquen els apartats a, b i f del fitxer automatitzat denominat Videovigilància, creat mitjançant Decret de l'alcaldessa presidenta de l'Ajuntament d'Elda de 25 d'agost de 2008, amb codi d'inscripció en el Registre General de Protecció de Dades 4629616718, que passaran a tindre la redacció següent:  
a) Finalitat del fitxer i usos previstos per a este: vigilància per a seguretat interior i exterior dels immobles que constituïxen la casa consistorial, immobles i recintes de titularitat municipal, així com persones que accedixen i transiten per estos. Gravació i tractament d'imatges per a garantir la dita seguretat.  
b) Persones o col·lectius sobre els quals es pretenga obtindre dades de caràcter personal o que resulten obligats a subministrar-los: persones físiques, ja siguen empleats, ciutadans o càrrecs públics que accedixen o transiten pels edificis i recintes de l'Ajuntament d'Elda i les seues proximitats.  
f) Òrgan de l'administració responsable del fitxer: Ajuntament d'Elda, i en particular, el cos de policia local com a responsable de la seguretat de l'Ajuntament d'Elda, i en particular, el seu intendent en cap.  
  
  
Elda, 29 d'agost de 2013.- El tinent d'alcalde, p. d. (D 28.08.2013): Alberto Javier García Pérez.


Còpia Permalink ELI